Barcelona s'està convertint en un veritable pol d'atracció per a les startups.
Ho diuen els diferents rànquing i informes que es publiquen al llarg de l'any i és palès en el dia a dia de la ciutat.
Aquesta és una de les conclusions que es van extreure del Barcelona Startup City Seminar que es va celebrar, per segon any consecutiu, dels dies 2 al 5 de juliol, a 4 punts emblemàtics de la ciutat.
Impulsat pel Departament d'Empresa i Coneixement de la Generalitat de Catalunya, el seminari vol visibilitzar l'ecosistema d'startups donant a conèixer les iniciatives i persones que fan possible que Barcelona s'hagi posicionat arreu com a hub d'emprenedoria.
Durant aquests 5 dies es van portar a terme gairebé 30 ponències i taules rodones que van comptar amb la participació de més de 80 professionals referents del món de l'emprenedoria.
L'auditori Axa de l'Illa Diagonal, el Disseny Hub de Glòries o el Movistar Centre de Plaça Catalunya van ser els escenaris escollits per posar el termòmetre a l'ecosistema emprenedor de Barcelona.
De fet el format de les jornades oferia una xerrada diària inicial en la que un expert donava el seu punt de vista sobre l'ecosistema emprenedor de la ciutat.
I Jordi Naval, De BioCat, va ser el ponent del dimecres.
A les múltiples taules rodones que es van celebrar es va poder copsar l'estat i ànims dels principals protagonistes de l'emprenedoria.
Així la primera taula rodona moderada per Jordi Aguasca de Startup Catalonia va servir per posar el termòmetre en les acceleradores i els Venture Builders.
Un dels sectors més coneguts i populars és el dels esdeveniments, i precisament aquesta va ser la temàtica de la taula rodona moderada per Toni Mascaró que va comptar amb la presència de Ventura Barba (Advanced Music SL), Carles Cuffí (MWCapital) i Javier Velasco (Ouishare Fest Barcelona).
Per cloure el primer dia, l'economia al voltant de l'emprenedoria va prendre el protagonista amb la presència de ponents com Guillem Crosas (Pangea), Carlos Trenchs (DayOne), Emili Gómez (ICF), Yolanda Pérez (BSTartup), Marc Rocas (associació Blockchain Catalunya), Jordi de Juan (SlashMobility), Aleix Ordeig (Blockchain Institute & Technology – BIT), Andrea Ortega (Cuatrecasas) i Ferran Pallàs (Caelum Labs).
El suport del sector públic a l'emprenedoria va tenir presència en la segona jornada del seminari.
Va ser en una taula rodona moderada per Pere Condom (Catalunya Emprèn) que va comptar amb la participació de Jordi Aguasca (ACCIO), Montse Basora (Barcelona Activa) i Edgar Garcia (ICEC).
La creativitat i el prototipatge també van tenir cabuda a les ponències del dimarts.
Amb la participació de Lluís Rovira (Protofy), David Tena (Fablab Cafe) i Ignasi Pascual (Hardware Massive).
A la tarda hi va haver dues taules rodones més que van servir per descobrir les novetats de l'emprenedoria en general i, més concretament del sector de la programació.
L'ecosistema de la salut i les ciències de la vida van arrencar la tercera jornada.
Jordi Naval (BIOCAT) va ser l'encarregat de moderar la taula rodona que va fer referència a aquesta temàtica.
L'educació també va tenir el seu espai.
Xavier Testar, vicedirector de Barcelona Institut d'Emprenedoria va moderar una taula rodona formada per Esther Riambau (UPF Ventures), Manuel Arrufat (UPC), Reimund Fickert (Parc de Recerca Biomèdica) i Cristina Horcajada (Institut de Recerca Biomèdica).
Un dels contratemps de molts emprenedors és el finançament.
Per això una de les taules rodones va anar al voltant del crowdfunding en el que els especialistes van posar de relleu aquest model de finançament alternatiu.
I per cloure el tercer dia hi ha haver una taula rodona amb advocats especialitzats.
Quina és la millor ubicació per una startup?
Quin serà el futur dels espais de treballs compartits?
Aquestes són algunes de les preguntes que es van respondre en la taula rodona que va obrir la jornada del dijous 5 de juliol.
Aquesta també va tenir lloc per donar un cop d'ull als inversors i les seves necessitats i al talent jove.
La segona edició del Barcelona Startup City Seminar va acabar amb una festa de cloenda que va servir perquè els participants poguessin fer networking en un ambient més distès.